O verbo reyir ye documentato en o semontanés occidental ayerbense y en o chaqués, pero no se gosaba fer servir en a prebatina d'aragonés stándard de fins d'o sieglo XXI, yera muito més común fer servir arreguir, propio de l'ansotano y cheso, y talment analochico con as formas presonals de present de subchuntivo y a primera presona d'o present d'indicativo. A forma arcaica redir se documenta en aragonés d'o Viello Sobrarbe, belsetán, chistabín, benasqués y baixorribagorzán de Torres. Presenta a forma sin pronombres (yo rido muito) y a forma con pronombre reflexivo acompanyata de en/ne (te veigo fer fatezas y ya me'n rido).